钦定古今图书集成/明伦汇编/氏族典/第229卷 > 杨偕
## 钦定古今图书集成/明伦汇编/氏族典/第229卷 > 杨偕

按《宋史杨偕传》：“偕字次公，坊州中部人，唐左仆射于
陵六世孙。父守庆，仕广南刘氏，归朝，为坊州司马，因
家焉。偕举进士，释褐坊州军事推官，知汧源县，再调
汉州军事判官，迁秘书省著作佐郎，为审刑院详议
官，再迁太常博士。宋绶荐为监察御史，改殿中侍御
史。言刘从德遗奏恩太滥，贬太常博士，监舒州税，以”
尚书祠部员外郎知光州，改侍御史，为三司度支判
官，判吏部流内铨，徙三司度支副使，擢天章阁待制、
河北转运使，进龙图阁直学士、知河中府，徙陕州，又
徙河东都转运使，进枢密直学士、知并州。及元昊入
寇，密诏偕选强壮万人策应麟府，修宁远砦。明年，改
左司郎中、本路经略安抚、招讨使。偕列六事于朝，朝
廷不从，偕累奏不已，乃罢知邢州，徙沧州。久之，迁翰
林侍读学士、知审官院，复以为左司郎中。求知越州，
道改知杭州，还，判太常司农寺，改右谏议大夫。请老，
以尚书工部侍郎致仕，卒。子忱、慥，皆有隽才，蚤卒。